**Հոլի Մարի Քոմբս** (անգլ.՝ Holly Marie Combs, դեկտեմբերի 3, 1973(1973-12-03), Սան Դիեգո, Կալիֆոռնիա, ԱՄՆ), ամերիկացի դերասանուհի և պրոդյուսեր։ Առավել հայտնի է «Հմայվածները» հեռուստասերիալում Փայփեր Հոլիվելի դերով (1998-2006) և «Հմայիչ խաբեբաները» հեռուստասերիալում Էլի Մոնթգոմերի դերով (2010-2017)։

Վաղ տարիներ
-----------

Հոլի Մարի Քոմբսը ծնվել է Կալիֆոռնիա նահանգի Սան Դիեգո քաղաքում։ Նրա ծնողներն են Դեյվիդ և Լորալեյ Քոմբսը, մայրը նրան ունեցել է տասնվեց տարեկան հասակում։ Ութ տարեկանում աղջիկը մոր հետ տեղափոխվել է Նյու Յորք և սկսել է իր կարիերան՝ նկարահանվելով գովազդներում։ Սովորել է Professional Children’s School N. Y-ում Էռնի Մարտինի ղեկավարությամբ։

Կարիերա
-------

Առաջին անգամ հեռուստատեսությունում հայտնվել է տասներեք տարեկան հասակում։ Նկարահանվել է «Ապակե պատեր» ֆիլմում։ Տասնհինգ տարեկանում կատարել է երկրորդական դեր «Սրտերի հաճելի պար» ֆիլմում, իսկ հաջորդ տարի նկարահանվել է Օլիվեր Սթոունի մասին պատմող ֆիլմում («Ծնված հուլիսի չորսին»)։

1998 թվականին Քոմբսը ստացել է իր ամենահայտնի դերը «Հմայվածները» սերիալում։ Քոմբսը ի սկզբանե փորձել է Պրյու Հոլիվելի դերը, իսկ Շենեն Դոերտին՝ Փայփեր Հոլիվելի դերը, սակայն, ի վերջո, նրանք փոխվել են դերերով։ Հինգերորդ եթերաշրջանում նա դարձել է նաև սերիալի պրոդյուսեր և նկարահանվել է մինչև 2006 թվականի մայիսին։

2010 թվականին Քոմբսը ստացել Է ABC Family հեռուստաալիքի թողարկած «Հմայիչ խաբեբաները» հեռուստասերիալում գլխավոր հերոսուհու մոր դերը։ Պրեմիերան կայացել է 2010 թվականին։

Անձնական կյանք
--------------

1993-1997 թվականներին Քոմբսը ամուսնացած է եղել դերասան Բրայան Թրևիս Սմիթի հետ։

2004-2011 թվականներին Քոմբսն ամուսնացած է եղել Դեյվիդ Դոնոհոյի («Հմայվածները» հեռուստասերիալի գործընկեր), զույգը ունի երեք որդի՝ Ֆինլի Արթուր Դոնոխո (ծնվել է 26.04.2004), Ռայլի Էդվարդ Դոնոխո (ծնվել է 26.10.2006) և Ջեյմս Դոնոխո (ծնվել է 26.05.2009)։

2019 թվականի սեպտեմբերի 7-ից Քոմբսն ամուսնացած է ռեստորանի տեր Մայք Ռայանի հետ, որի հետ նա հանդիպել է իրենց հարսանիքից 3 տարի առաջ։

Քոմբսը ապրում է Լոս Անջելեսում ընտանիքի և բազմաթիվ կենդանիների հետ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Holly Marie Combs: Biography Արխիվացված 2011-05-22 Wayback Machine. MSN Movies.
2. ↑  «Holly Marie Combs- Biography». *Yahoo!*. Արխիվացված է օրիգինալից 2013 թ․ օգոստոսի 19-ին. Վերցված է 2013 թ․ օգոստոսի 10-ին.
3. ↑  Michael Ausiello (2010 թ․ ապրիլի 10). «Exclusive: Holly Marie Combs joins 'Pretty Little Liars'». *Entertainment Weekly*. Արխիվացված է օրիգինալից 2013 թ․ օգոստոսի 19-ին. Վերցված է 2013 թ․ օգոստոսի 10-ին.
4. ↑  «Exclusive: Holly Marie Combs joins 'Pretty Little Liars' | Ausiello | EW.com». Արխիվացված է օրիգինալից 2010 թ․ հունիսի 16-ին. Վերցված է 2020 թ․ ապրիլի 18-ին.
5. ↑  «Breakthroughs: Holly Marie Combs». People Magazine. December 1998. Վերցված է 2008 թ․ մայիսի 6-ին.
6. ↑  Holly Marie Combs Welcomes Son Kelley James Արխիվացված 2010-02-12 Wayback Machine. People. Celebrity Babies
7. ↑  Holly Marie Combs Marries Longtime Boyfriend Mike Ryan

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Metacritic · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1393275 · BNF: 14043381x · GND: 1241349886 · ISNI: 0000000059363587 · LCCN: no2005092319 · NLP: a0000001286807 · SUDOC: 203900839 · VIAF: 34658789 · WorldCat VIAF: 34658789 |

 |

 |